stanford-oval/wikipedia huggingface dataset:
גברת פלפלת
הספרים בסדרה

בין השנים 1956 עד 1972 יצאו בסך הכל 8 ספרים בסדרה המקורית. שמונה הספרים פורסמו במקור בשוודיה.
| שנת ההוצאה המקורית | שם הספר תחת ההוצאה המקורית בשוודית | תרגום חופשי לעברית |
| --- | --- | --- |
| 1956 | Gumman som blev liten som en tesked | הגברת שהתכווצה לגודל של כפית |
| 1958 | Mer om gumman som blev liten som en tesked | סיפורים נוספים של הגברת שהתכווצה לגודל של כפית |
| 1960 | Teskedgummans fødelsesdag | יום ההולדת של גברת פלפלת |
| 1968 | Teskedgumman i sagoskogen | גברת פלפלת ביער האגדות |
| 1968 | Göte Petter, sa Teskjedgumman | גוטה פטר, אמרה גברת פלפלת |
| 1969 | Teskedgumman på camping | גברת פלפלת בקמפינג |
| 1970 | Här kommer jag, sa Teskedgumman | הנה אני באה, אמרה גברת פלפלת |
| 1972 | Teskedgumman flyger och far | גברת פלפלת טסה במטוס |
את הספרים המקוריים אייר המאייר הנורווגי בורגילד רוד (אנ').
בין השנים 1989 עד 1992 המאייר השוודי ביורן ברג אייר ארבעה ספרי איורים של גברת פלפלת:
| שנת ההוצאה המקורית | שם הספר תחת ההוצאה המקורית בשוודית | תרגום חופשי לעברית |
| --- | --- | --- |
| 1989 | Teskedgumman plockar bär | גברת פלפלת קוטפת פירות יער |
| 1990 | Teskedgumman och älgen | גברת פלפלת והאייל הקורא |
| 1991 | Teskedgumman och den gömda skatten | גברת פלפלת והאוצר הנסתר |
| 1992 | Teskedgumman på basar | גברת פלפלת בשוק |
הספר הראשון בסדרת הספרים ראה אור באנגלית כבר בשנת 1959. לאורך השנים סדרת הספרים תורגמה ל-23 שפות שונות.
בשנת 2010 יצאה גרסה מחודשת של אוסף מספרי הסדרה (תחת השם "Den store Teskjekjerringboka", "הספר הגדול של גברת פלפלת") עם איורים מאת המאיירת הנורווגית אניין קוואלה (אנ').
עיבודים נוספים

בשנת 1973 נוצר העיבוד הטלוויזיוני הראשון לסדרת הספרים אשר הופק עבור הטלוויזיה השוודית בו בירגיטה אנדרסון גילמה את דמותה של גברת פלפלת. הסדרה נחשבת לאחת מסדרות הילדים השוודית הפופולריות ביותר בכל הזמנים.
בשנים 1983 עד 1984 הופקה ביפן סדרת טלוויזיה מצוירת לילדים, בת 130 פרקים, שהתבססה על סדרת הספרים של פרויסן. הסדרה נקראה במקור "סופון אובאסאן" ("スプーンおばさん"; "דודה כפית") ושודרה במקור בערוץ היפני NHK. בישראל הסדרה שודרה במקור בטלוויזיה החינוכית ב-1986 ובערוץ ג'וניור בראשית העשור השני של המאה ה-21.
הערות שוליים

↑  "Spoon Oba-san" (Anime News Network's Encyclopedia)
גן לאומי שמרון

גן לאומי שמרון הוא גן לאומי בסמוך ליישוב תמרת וצומת נהלל שבגליל התחתון, על גבולו הצפוני של עמק יזרעאל. שטח הגן הלאומי הוא כ-1,905 דונם והוא הוכרז ביוני 2011. בשטח הגן צומח חורש טבעי של אלון מצוי ואלון תבור. שמורת טבע תל שמרון מהווה חלק מן הגן הלאומי.
בית הקברות של נהלל מהווה מובלעת בתוך הגן.
שטח השמורה מאויים על ידי תוכניות להרחבת תמרת. על תוכניות הרחבה אלו נמתחה ביקורת של החברה להגנת הטבע.
הערות שוליים

↑  גן לאומי שימרון – iNature, באתר inature.info
↑  כ-36 אלף דונמים הוכרזו השבוע כשמורות טבע וגנים לאומיים, באתר השטח הישראלי 4X4
↑  החברה להגנת הטבע - 15. תמרת - הרחבת הישוב לגן לאומי, באתר www.teva.org.il
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
ג'פאן איירליינס

בואינג 787-9 של החברה
בואינג 737-800 של החברה
בואינג 767-300ER של החברה
בואינג 777-200ER בצביעה הישנה
ג'פאן איירליינס (ביפנית: 株式会社日本航空, באנגלית: Japan Airlines Corporation או בקיצור JAL) היא חברת התעופה הלאומית של יפן. שבסיסה נמצא בנמלי התעופה של טוקיו ואוסקה.
בשנת 2019 זכתה במקום הראשון בתואר 'מחלקת התיירים הטובה ביותר'.
תולדות החברה

בשנת 1951 החליטה ממשלת יפן להקים חברת תעופה כדי לעזור לחדש את כלכלת יפן לאחר מלחמת העולם השנייה. החברה נקראה ג'פאן איירליינס. לאחר כמה חודשים נחכרו מחברת נורת'ווסט 3 מטוסי מרטין 2-0-2 על צוותיהם והחברה החלה לטוס בקווים פנימיים ביפן. בשנת 1954 החלה החברה לקיים טיסות בינלאומיות בין טוקיו לסן פרנסיסקו עם שתי עצירות בדרך. עד היום נקראת טיסה זאת בין טוקיו לסן פרנסיסקו טיסה 001.
בשנת 1960 קיבלה החברה את מטוסה הסילוני הראשון, דאגלס DC-8.
בשנת 2002 התאחדה החברה עם חברת ג'פאן אייר סיסטם ולחברה קראו ג'פאן איירליינס סיסטם. בשנת 2004 הושלם מהלך האיחוד וג'פאן אייר ליינס הפכה לג'פאן איירליינס אינטרנשיונל וג'פאן אייר סיסטם הפכה לג'פאן איירליינס דומסטיק (מקומי).
בשנת 2006 נרשמה החברה לברית חברות התעופה Oneworld, והיא נכנסה באופן רשמי באפריל 2007.
צי המטוסים

צי המטוסים של החברה נכון לנואר 2021:
| כלי טיס | בצי | בהזמנה | נוסעים> F | נוסעים> J | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- | --- |
| איירבוס 900-A350 | 8 | 10 | 12 | 94 | — | 263 | 369 |  |
| איירבוס 900-A350 | 8 | 10 | 12 | 56 | — | 323 | 391 |  |
| איירבוס 1000-A350 | — | 13 | טרם נקבע | טרם נקבע | טרם נקבע | טרם נקבע | טרם נקבע |  |
| בואינג 737-800 | 48 | — | — | 20 | — | 145 | 165 | תצורת טיסות פנימיות |
| בואינג 737-800 | 48 | — | — | 12 | — | 132 | 144 |  |
| בואינג 767-300 | 3 | — | — | 42 | — | 219 | 261 | תצורת טיסות פנימיות |
| בואינג 767-300ER | 29 | — | — | 42 | — | 219 | 261 | תצורת טיסות פנימיות |
| בואינג 767-300ER | 29 | — | 5 | 42 | — | 205 | 252 | תצורת טיסות פנימיות |
| בואינג 767-300ER | 29 | — | — | 30 | — | 207 | 237 |  |
| בואינג 767-300ER | 29 | — | — | 30 | — | 197 | 227 |  |
| בואינג 767-300ER | 29 | — | — | 24 | — | 175 | 199 |  |
| בואינג 777-200 | 9 | — | 14 | 82 | — | 279 | 375 | תצורת טיסות פנימיות |
| בואינג 777-200ER | 9 | — | — | 42 | 40 | 154 | 236 |  |
| בואינג 777-300 | 4 | — | — | 78 | — | 422 | 500 | תצורת טיסות פנימיות |
| בואינג 777-300ER | 13 | — | 8 | 49 | 40 | 147 | 244 |  |
| בואינג 787-8 | 27 | — | — | 38 | 35 | 88 | 161 |  |
| בואינג 787-8 | 27 | — | — | 30 | — | 176 | 206 |  |
| בואינג 787-9 | 20 | 1 | — | 44 | 35 | 116 | 195 |  |
| בואינג 787-9 | 20 | 1 | — | 28 | 21 | 190 | 239 |  |
| בואינג 787-9 | 20 | 1 | — | 52 | 35 | 116 | 203 |  |
| מיצובישי MRJ90 | — | 32 | טרם נקבע | טרם נקבע | טרם נקבע | טרם נקבע | טרם נקבע | יתקבלו החל משנת 2021 |
| סה"כ | 170 | 56 |  |  |  |  |  |  |
תקריות בטיחות

ב-9 בפברואר 1982 התרסק מטוס של החברה במהלך הגישה לנחיתה בנמל התעופה טוקיו האנדה, בהתרסקות נהרגו 24 מנוסעי המטוס.
המטוס בטיסה זו מדגם דאגלס DC-8-61 היה בדרכו מנמל התעופה של פוקואוקה אל נמל התעופה טוקיו האנדה.
ב-2 בינואר 2024 התרסק מטוס של החברה בזמן נחיתה בנמל התעופה הבינלאומי בטוקיו לאחר שככה"נ התנגש במטוס של משמר החופים. על המטוס היו כ-384 נוסעים. 379 חולצו בשלום, 5 נוסעים מוגדרים כנעדרים
חברות בת

הוקאידו אייר סיסטם
ג'אל אקספרס
ג'אלווייז
ג'י-אייר
ג'פאן אייר קומוטר
ג'פאן אסיה איירווייז
ג'פאן טראנסאושן אייר
ראו גם

טיסה 350 של ג'פאן איירליינס
הערות שוליים

↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
↑  פרטי צי המטוסים של ג'פאן איירליינס, באתר airfleets.net (באנגלית)
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  NLI: 987007603995005171  BnF: cb12184009b (data)  GND: 2036718-1  ISNI: 0000 0001 2242 6190  LCCN: n79027209  NDL: 01001350  NLA: 35491832  SUDOC: 030423694  VIAF: 124075465   WorldCat (עם VIAF): 124075465
גליל (כלי)

גליל או בשמו הלועזי צילינדר, הוא עצם או כלי כלשהו שצורתו דומה לצורה הגאומטרית גליל. אורכו, קוטרו וגודלו יכולים להשתנות בהתאם לשימוש הכלי. הגליל יכול להיות חלול (בעל דפנות בלבד), אטום או אטום למחצה.
שימושים

במכניקה
כחלק מציר סיבוב (כגון גל ארכובה של כלי רכב מנועיים) .
כחלק המורכב עם גלילים נוספים להעברת תנע או הזזת רכיבים נעים (למשל מערכת הילוכים, או צילינדר מנעול).
העברת או דחיסת חומר כלשהו בווקטור מסוים - למשל צינור או בוכנה.
ידית אחיזה של כלי עבודה רבים מעוצבים בצורת גליל היות שלכף היד האנושית נוח לאחוז בגליל. לדוגמה: כלי כתיבה, מקל מטאטא או מגרפה.
קיפול יריעה (כאשר ההיטל בצורת ספירלה) או גלגול כבל, בתנאי שגמישות החמר מספקת.
דוגמאות

פסטל שמן
מכחול
נייר טואלט
צינור
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
גיל ממון

| --- | --- |
גיל ממון, 2017
גיל ממון, 2017
 לידה:  20 באפריל 1974 (בן 50) ראשון לציון, ישראל
 מדינה:  ישראל 
 השכלה:  אוניברסיטת בר-אילן 
 מספר צאצאים:  3 
 השתייכות:   צבא הגנה לישראל
 תקופת הפעילות:  1992–2021 (כ־29 שנים)
 דרגה:    אלוף-משנה
 תפקידים בשירות
 ראש מפלג בילוש ועיקוב  מפקד יחידת מצ"ח דרום  מפקד היחידה המרכזית לחקירות מיוחדות (הימל״ם)  ראש ענף מודיעין ובילוש במפקדת קמצ"ר  מפקד גדוד המעברים ארז  מפקד מצ"ח  מפקד מרכז השיטור וסגן קמצ"ר
 פעולות ומבצעים
 מבצע תכלת לבן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 עיטורים
 אות מלחמת לבנון השנייה  אות מערכת צוק איתן 
 
גיל ממון (נולד ב-20 באפריל 1974) הוא קצין בצה"ל במילואים בדרגת אלוף-משנה, אשר כיהן, כמפקד מרכז השיטור וסגן קצין המשטרה הצבאית הראשי. קודם לכן שימש מפקד המשטרה הצבאית החוקרת. בשנת 2021 פרש מצה"ל ומונה למנכ"ל עיריית אור יהודה.
ביוגרפיה

ממון נולד והתחנך בראשון לציון. אביו קצין משטרה שעסק בבילוש וחקירות. כשהיה ממון בן 5 הניחו עבריינים מטען חבלה גדול ליד דלת ביתם בקומה הרביעית במטרה לחסל את אביו, שהפריע להם כרכז מודיעין בפעילותם העבריינית. כתוצאה מהפיצוץ הבית ניזוק בצורה קשה אך ממון ומשפחתו ניצלו בנס. בשנת 1992 התגייס לחיל המשטרה הצבאית, סיים את הטירונות כחניך מצטיין ושובץ לקורס מצ"ח שבסופו שובץ כחוקר בבסיס מצ"ח חיפה ששכן בעיר נשר. בהמשך עבר לשרת בבסיס מצ"ח דן שבמחנה צריפין ובינואר 1994 יצא לקורס קצינים וסיים את בה"ד 1 כחניך מצטיין ואת ההשלמה החיילית כחניך למופת. עם סיום קורס הקצינים שב ליחידת מצ"ח כקצין חקירות בבסיס מצ"ח דן וביולי 1996 קודם לפקד על בסיס מצ"ח בירנית שבאוגדה 91.
ביולי 1997 פיקד על בסיס מצ"ח אורים הסמוך לאוגדת עזה. בשנת 1999 יצא מטעם צה"ל ללימודי תואר ראשון בגאוגרפיה באוניברסיטת בר-אילן. בשנת 2001 התמנה למפקד בסיס מצ"ח חיפה שבמחנה ג'למה, וב-2003 התמנה לראש מפלג בילוש עיקוב ביחידה המרכזית לחקירות מיוחדות (הימל"ם). ביוזמת ממון, שונה שמו של המפלג למפלג מבצעים, אשר היה אמון על מעקב ומעצר של מחוללי פשיעה קשה בצה"ל בתחום הסמים וגניבות הנשק והאמל"ח. בתקופתו כראש המפלג קידם שימוש באמצעים טכנולוגיים מתקדמים בתחום העיקוב והאזנות הסתר, והפעיל לראשונה מזל"ט לצורך עיקוב. בשנת 2005 נשלח לקורס מצ"ח של ה-CID האמריקאי בצבא ארצות הברית בבסיס FORT LEONARD WOOD שבמדינת מיזורי. עם חזרתו לארץ מונה לעוזרו של מפקד מצ"ח. ביולי 2007 מונה למפקד מצ"ח דרום ובינואר 2010 מונה למפקד הימל"ם.
בספטמבר 2012 יצא מטעם הצבא ללימודי תואר שני במשפטים ובמהלך תקופה זו במקביל ללימודיו קיבל פיקוד על צוות החקירה בפרשת הרפז. ב-2013 מונה לראש ענף מודיעין ובילוש במפקדת קצין המשטרה הצבאית הראשי (מקמצ"ר) וב-2014 מונה לפקד על גדוד המעברים ארז שבעוטף ירושלים. כמג"ד יסד וכתב את שיטת מדרגי הבידוק שפועלת עד היום במעברים. הגדוד בפיקודו זכה לפרסים רבים, בניהם מקום ראשון בפרס ראש אט"ל לתחום הארגון והלוגיסטיקה ומקום שני בפרס הרמטכ"ל לבית הגדודים. בביקורת פתע של מבקר צה"ל שיזם הרמטכ"ל גדי איזנקוט ב-30 יחידות בצה"ל, זכה הגדוד במקום הראשון וממון אף זכה בפרס הערכה אישי מהרמטכ"ל.
במהלך שנת 2015 בתהליך התמודדות למפקד מצ"ח, עלו כנגד ממון טענות להטיית מכרזים והעסקת חיילים בביתו לצרכיו הפרטיים. בעקבות כך נפתחה חקירה של היחידה לחקירות פנים בצה"ל, ובחלוף 4 חודשים זוכה ממון מכל הטענות והחשדות. בתגובה לפרסומים הרבים הוציא דובר צה"ל התייחסות לפיה הקצין נמצא ללא רבב, וכי מדובר היה בניסיון להכפישו במטרה למנוע את קידומו. באוגוסט 2016 מונה למפקד מצ"ח, ויזם שינוי ארגוני ומקצועי שהביא את היחידה להישגים רבים ובניהם פרס ראש אגף כוח האדם למצוינות. במאי 2019 סיים את תפקידו, ומונה למפקד מערך השיטור וסגן הקמצ"ר. בשנת 2021 פרש מצה"ל ומונה למנכ"ל עיריית אור יהודה.
ביוגרפיה > חיים אישיים

ממון נשוי ואב לשלושה.
הערות שוליים

↑  גיל ממון מונה למנכ"ל עיריית אור יהודה, באתר עיריית אור יהודה, ‏3 במאי 2021
גן למעוכבי התפתחות

גן למעוכבי התפתחות הוא גן ילדים השייך לחינוך המיוחד ומיועד לילדים בגילאי 3-6 בעלי עיכוב התפתחותי. גן מסוג זה הוא קטן יחסית וכולל לרוב כ-12 ילדים. העיכוב ההתפתחותי יכול לבוא לידי ביטוי בתחומי שונים: למידה, שפה ותקשורת, מוטוריקה עדינה וגסה, בתפקוד בחיי היום יום (ADL) ובתחום הרגשי.
צוות הגן כולל גננת לחינוך מיוחד, סייעת אחת או שניים וצוות פרא-רפואי (קלינאי תקשורת, מרפא בעיסוק ולעיתים תרפיסט רגשי או מנתח התנהגות). את הגן מלווה פסיכולוג. כדי לשבץ ילד לגן יש להעביר את הילד ועדת השמה.
ראו גם

מוגבלות שכלית התפתחותית
ערך זה הוא קצרמרבנושא חינוך. אתם מוזמנים לתרום לוויקיפדיה ו.
גיל לין

גיל לין (נולד ב-30 באוקטובר 1964, כד' בחשוון ה'תשכ"ה) הוא ראש המועצה האזורית מגידו משנת 2024.
ביוגרפיה

לין שימש כמנכ"ל חברת אידאה מערכות מידע, כמזכיר קיבוץ משמר העמק, וכמשנה למזכ"ל התנועה הקיבוצית.
בנוסף, כיהן ומכהן בדירקטוריונים במספר רב של ארגונים ציבוריים ופרטיים.
בשנת 2021 נבחר לתפקיד מנכ"ל איגוד התעשייה הקיבוצית.
בבחירות לרשויות המקומיות 2024 התמודד לין לראשות המועצה האזורית מגידו. בבחירות ניצח ב-45%  מהקולות ונבחר לראשות המועצה לאחר שיריבו בתפקיד איציק חולבסקי קיבל 30% מהקולות.
חיים אישיים

לין נשוי לדבי ואב לשלושה ילדים וסב לנכדה אחת. מתגורר בקיבוץ משמר העמק.
הערות שוליים

↑  גיל לין נבחר לתפקיד מנכ"ל איגוד התעשייה הקיבוצית, באתר התנועה הקיבוצית, ‏26 ביולי 2021
↑  עכשיו זה רשמי: גיל לין ממשמר העמק מתמודד על ראשות המוא"ז מגידו, באתר mynet, ‏2 באפריל 2023
גן לנדס

| --- | --- |

 מידע כללי
 על שם:  סטפן לנדס 
 תאריך הקמה:  1985 
 אדריכל:  חיים כהנוביץ 
 בעלות:  עיריית תל אביב-יפו 
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°03′49″N 34°47′33″E﻿ / ﻿32.06375°N 34.79252778°E﻿ / 32.06375; 34.79252778
  מפת מיקום  מפה דינמית   (למפת תל אביב מוגדלת) גן לנדס(למפת תל אביב רגילה) גן לנדס(למפת גוש דן רגילה) גן לנדס(למפת גוש דן מוגדלת) גן לנדס  he גן לנדסhe גן לנדסמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
גן לַנְדֶס נמצא בצומת הרחובות יצחק שדה ויגאל אלון בשכונת יד אליהו בתל אביב.
הגן הוקם ב-1985 בתכנונו של אדריכל הנוף חיים כהנוביץ.
הוא נקרא על שמו של ד"ר סטפן לנדס, שנהרג במלחמת לבנון הראשונה ב-6 ביוני 1982 כשהמסוק בו טס עם אנשי צוות רפואי, הופל ליד נבטיה.
הגן כולל פינת משחקים לילדים, מפל מים וגבעה מלאכותית שאוטמת את הרעש מהכבישים הסואנים בסביבה.
על הגן כתב משה לרום בכתב העת "אדריכלות ישראלית" (גיליון 3): "תושבי הסביבה החיים בג'ונגל התעבורתי המאיים, יכולים למצוא בו מקום מפלט ומרגוע. הגבעה המלאכותית מתפקדת כחומת מגן לגן הנמצא מאחוריה מצד אחד, וכבסיס למפל המים משיב הנפש, שצליליו לוחמים בשאון התנועה, מצד שני".
הערות שוליים

↑  סטפן אלכסנדר לנדס
גוטייה ממץ

| --- | --- |

 לידה:  המאה ה־13 מץ, צרפת 
 פטירה:  המאה ה־13 
 מדינה:  צרפת 
 השקפה דתית:  הכנסייה הקתולית 
 
גוטייה ממץ (גם גוטיה, גוסיון, או גויסיאן בצרפתית: Gautier de Metz;‏ היה משורר צרפתי. נודע בעיקר בכתיבת שיר אנציקלופדי בשם "תמונת העולם".
מהמהדורות הראשונות של יצירה זו עולה כי שמו האמיתי היה גוסוין ולא גוטייה כפי המקובל.
יצירתו "תמונת העולם"

בינואר 1245 כתב גוטייה את חיבורו הנקרא בצרפתית "L'Image du monde" שפירושו "דימוי העולם" או "תמונת העולם". הוא כתוב בצורת שירה ומכיל תוכן אנציקלופדי על הבריאה, כדור הארץ והיקום. תוכן היצירה מערב עובדות ופנטזיה.
החיבור נכתב במקור במקור בלטינית והכיל 6594 קטעים מחורזים המחולקים לשלושה חלקים. חלקים מסוימים לוקטו ממקורות שונים לטיניים, במיוחד מחיבורו של ז'אק דה ויטרי, ועוד. אך בהשמטת אלמנטים שונים של היצירה, מכפי שהיו במקורותיו.
הערות שוליים

1 2 3 4  Oliver H. Prior, ed. Caxton's Mirrour of the World. Early English Text Society, 1913.
| --- | --- |
בקרת זהויות :  NLI: 987007307393605171  BIBSYS: 90183503  BNE: XX5621034  BnF: cb153254274 (data)  CiNii: DA10902794  GND: 100943314  ISNI: 0000 0001 0801 3293  LCCN: n80150236  SUDOC: 035592796  VIAF: 250563750   WorldCat (עם VIAF): 250563750
גודווארי

| --- | --- |

מקדש גנאש בגודווארי
 מדינה:  נפאל נפאל
 פרובינציה:  סודורפשצ'ים
 מחוז:  קאילאלי
 ראש העיר:  בירנדרה בהטה
 שפה רשמית:  נפאלית
 תאריך ייסוד:  18 במאי 2014
 שטח:  308.6 קמ"ר
 אוכלוסייה:  ‏
  ‑ בעיר:  98,746 (2021)
  ‑ צפיפות:  319.9 נפש לקמ"ר (2021)
 קואורדינטות:  28°55′N 80°35′E﻿ / ﻿28.91°N 80.59°E﻿ / 28.91; 80.59 
 אזור זמן:  UTC +5:45
 אתר גודווארי
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוגודווארי(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוגודווארי(למפת סודורפשצ'ים רגילה) בהימדאטה דהאנגדי טיקפור הודו סין קרנאלי לומביניגודווארי(למפת סודורפשצ'ים מוגדלת) בהימדאטה דהאנגדי טיקפור הודו סין קרנאלי לומביניגודווארי  he tabBackground:;tabBorder:#aaa;defaultTab:0;
גודווארי (בנפאלית: गोदावरी नगरपालिका) היא עיר במחוז קאילאלי בדרום פרובינציית סודורפשצ'ים שבמערב נפאל. על פי מפקד האוכלוסין משנת 2021 אוכלוסיית העיר מנתה 98,746 תושבים.
היסטוריה

בתור יחידה מוניציפלית העיר היא חדשה, נוסדה ב-18 במאי 2014 וזאת בהתאם לדרישת החוקה החדשה של נפאל, 2015, כל העיריות והכפרים הישנים (שהיו יותר מ-3900 במספר) אורגנו מחדש ואוחדו לכדי יצירת 753 יחידות חדשות, וביניהן עיריית גודווארי שנוצרה מאיחוד של אטריה, מאלאחטי, סריפור וגטה.
בשנת 2017 הושלמה הרפורמה המוניציפלית עת אוחדה ועדת הפיתוח של הכפר גודווארי לתוך אטריה ושמה של העיר שונה לעיריית גודווארי.
הערות שוליים

↑  Nepal: Municipal Division (Districts and Local Units) - Population Statistics, Charts and Map, citypopulation.de
↑  72 new municipalities announced (אורכב 18.06.2014 בארכיון Wayback Machine) My Republica
↑  Govt announces 72 new municipalities (אורכב 06.10.2014 בארכיון Wayback Machine) The Kathmandu Post
גימנסיה על שם פרנץ פלדש

בניין בית הספר
גימנסיה על שם פרנץ פלדש (בהונגרית: Földes Ferenc Gimnázium) ‏ הוא בית ספר במישקולץ, הונגריה,  שהוקם בשנת 1640.
היסטוריה

בית ספר הנוכחי נוסד שנת 1953 על ידי איחוד בין שני בתי ספר. המוסד הנוכחי נחשב לצאצא של בתי ספר אלו.
בשנת 1560 במישקולץ הוקם בית ספר תיכון פרוטסטנטי. בשנת 1731 הוא עבר לפיקוח של הכנסייה הקתולית ללא שינוי שמו. בשנת 1755 לבית הספר הובטח מימון ממשלתי ובכך היה ניתן להמשיך את פעילותו. לאור המימון הממשלתי ולמרות השתייכות דתית, בבתי ספר למדו גם יהודים דוגמת איגנץ שוגאר. בשנת 1944 לאחר הכיבוש הגרמני הבניין עבר לשליטתם. הוא חזר להיות בית ספר בשנת 1946. כיום בניין בית הספר מהווה חלק של המוזיאון העירוני.
בית הספר הקתולי נוסד בשנת 1729 על ידי פרנציסקנים. תחילה הוא פעל בבניין קטן ומפעם לפעם עבר לבניין אחר. בשנת 1886 בית הספר עבר לבעלות המדינה ולשמו התווספה תוספת "מלכותית". בשנת 1878 בעקבות שיטפון  נפגעו ספרים רבים של ספריית בית הספר. בשנת 1911 הושלמה בניית בניין חדש. בשנים 1914–1916 הבניין שימש כבית חולים צבאי. בשנת 1936 למדו במוסד 946 תלמידים והוא הפך לבית הספר התיכון הגדול בהונגריה. במהלך מלחמת העולם השנייה שימש הבניין שוב כבית חולים צבאי. בשנת 1945 הבניין הוחזר לבית ספר, אך בשנת 1949 הבניין עבר לאוניברסיטה עירונית שהוקמה באותה שנה.
בשנת 1953 הבניין הוחזר לבית הספר שאוחד עם בית ספר פרוטסטנטי ובית הספר החדש קיבל את השם "גימנסיה על שם פרנץ פלדש" שהיה פילוסוף הונגרי שנהרג בקרבות במהלך מלחמת העולם השנייה. למרות שפרנץ פלדש היה קומוניסט, שם בית הספר לא שונה עד היום.
החל משנת לימודים 1990/91 הלימודים בבית הספר עברו למתכונת של שש שנים במקום ארבע שנים שהיה נהוג עד כה. בתחילת המאה ה-21 ליד הבניין הקיים הוקם אגף חדש בו הוקמו כיתות מיוחדות, אולם הספורט וספרייה. שדרוג הבניין הסתיים בשנת 2003.
גודווין, רוזן וסקס

| --- | --- |

גודווין (מימין) נפגש עם אדוארד המודה
 לידה:  1001 סאסקס, הממלכה המאוחדת 
 פטירה:  15 באפריל 1053 (בגיל 52 בערך) וינצ'סטר, ממלכת אנגליה 
 מדינה:  ממלכת אנגליה 
 מקום קבורה:  קתדרלת וינצ'סטר 
 בן או בת זוג:  גיתה תורקלסדוטיר Thyra Sveynsdottir 
 
גודווין, רוזן וסקס (באנגלית: Godwin, Earl of Wessex; אנגלית עתיקה: Godƿin; ‏1001 – 15 באפריל 1053) היה אחד מן המנהיגים האנגלו-סקסים החשובים, עבורו יצר קאנוט הגדול את משרת רוזן וסקס, השני בחשיבותו לאחר המלך. גודווין היה "מכתיר המלכים" של הכתר האנגלי ובזכות תמיכתו עלו לכס הרולד הראשון, מלך אנגליה, הארדיקאנוט ואדוארד המודה. רעייתו הייתה גיתה תורקלסדוטיר והוא היה אביהם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה. עם זאת, התנגדותו של גודווין להשפעה הנורמנית הגוברת באנגליה וצבירת הכוח שלו גרמו לאדוארד לפנות כנגדו בסוף ימיו.
תולדות חייו

אביו של גודווין, וולפנות' קריד, היה הת'ן (אנ') (באנגלית עתיקה þegn או ðegn, באנגלית thegn ,thane או thayn), כלומר השליט השבטי של סאסקס. ב-1009 הואשם האב במרד נגד אתלרד השני, מלך אנגליה. עם זאת, בנו של המלך הותיר לגודווין עם מותו ב-1014 אחוזה בקומפטון שבסאסקס, שהשתייכה לוולפנות' אביו. עלייתו של קאנוט הגדול לכס המלוכה האנגלי (יחד עם הכתר הדני והנורווגי) ב-1016 סימלה את עלייתו של גודווין לגדולה. ב-1020 לערך מינה אותו המלך לרוזן וסקס הראשון. בין 1019 ל-1023 ליווה גודווין את קאנוט במסעו לדנמרק ונשא לאשה את בת משפחתו של קאנוט, גיתה תורקלסדוטיר (אחיה היה נשוי לאחותו של קאנוט).
עם מותו של קאנוט ב-1035 התחלקה ממלכתו בין שלושה, הרולד "קל הרגליים", בנו הבלתי-חוקי של קאנוט שנטל את אנגליה; הארדיקאנוט, בנם של קאנוט ואמה מנורמנדיה שנטל את כתר דנמרק והמורד מגנוס הראשון שנטל את כתר נורווגיה. באותה שנה דיכא גודווין את ניסיונו של אלפרד, בנה הצעיר של אמה מנורמנדיה, לתפוס את הכתר האנגלי. עם מותו של הרולד הראשון היה גודווין בין תומכיו של אחיו-למחצה, הארדיקאנוט. עם מותו של הארדיקאנוט ב-1042 תמך גודווין בזכותו של אדוארד המודה לכתר וב-1045 השיא לו את בתו, אדית.
גודווין ריכז את ההתנגדות לשליטה הנורמנית ההולכת וגוברת באנגליה. ב-1051 סירב גודווין להוראת מלכו להעניש את אזרחי דובר שקידמו באלימות את גיסו של המלך, רוזן בולון-סור-מר, בעת ביקורו באנגליה. המלך אדוארד ראה בסירוב קריאת תיגר על שלטונו והגלה בספטמבר אותה שנה את גודווין ובניו מהממלכה לאירלנד. שנה לאחר מכן חזרו גודווין ובניו לאנגליה בראש צבא וצי שגייסו כנגד "הנורמנים".
גודווין מת במפתיע ב-15 באפריל (יום ראשון של הפסחא) 1053 בעת סעודה בווינצ'סטר. התעמולה הנורמנית טוותה סביב המוות המפתיע סיפורים שנועדו להלעיג את מותו של גודווין, שכביכול נחנק ממזון בשעת הסעודה, בעת שהצהיר שהוא חף מפשע ואינו מעורב במותו של אלפרד.
ב-1066, לאחר מותו של גודווין, הובילו שניים מבניו, הרולד (לימים מלך אנגליה) וטוסטיג, רוזן נורת'מבריה את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג. בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניו, הרולד, גירת' ולאופוויין.
צאצאיו

סוון (Sweyn) גודווינסון (1020–1052), רוזן הרפורדשייר. הוגלה ומת לאחר שובו ממסע צליינות לארץ הקודש.
הרולד גודווינסון (1022 - 14 באוקטובר 1066) הוא הרולד השני, מלך אנגליה. נהרג בקרב הייסטינגס.
אדית מווסקס (1025–1075), רעייתו של אדוארד המודה.
טוסטיג גודווינסון (1026 - 25 בספטמבר 1066), רוזן נורת'מבריה. נהרג בקרב גשר סטמפורד.
גירת' (Gyrth) גודווינסון (1030 - 14 באוקטובר 1066). נהרג בקרב הייסטינגס.
גונהילדה (Gunhilda) מווסקס (1035–1080), נזירה.
לאופוויין (Leofwine) גודווינסון (1035 - 14 באוקטובר 1066). נהרג בקרב הייסטינגס.
וולפנות' (Wulfnoth) גודווינסון (1040–1094). חי רוב ימיו בשבי בנורמנדי.